open-index/open-wikipedia-markdown huggingface dataset:
Samuel van Haringhouck

**Samuel van Haringhouck** wie in drukker en boekferkeaper te Boalsert fan 1648 oant 1672. Hy wenne yn it pân 'de Waerheyt' op de *Groote Dijl-Acker*. Hy wie in freon en de útjouwer fan Gysbert Japicx.

Neffens Wumkes moat Haringhouck him nei 1639 yn Boalsert festige hawwe en wie er wierskynlik troud mei in Hester. Faaks wie er fan Ingelsk komôf. Hy liet in soad Ingelsk teologysk wurk oersette. Syn printwurk mocht der wêze en kin fergelike wurde mei dat fan Plantyn yn Antwerpen en oare ferneamde Nederlânske printers. 

Yn de boeken dy't er útjoech skreau er stilistysk goede *voorredens* en somtiids ek in knap fers. Neist it faak stichtlik teologyske wurk joech er ek *Faramond of Historie van Frankrijk* út yn twa dielen. 

## Galery útjeften

Ofbyld:Groep luistert naar predikant in kerk Uytgeleesen Engelsche boet predikatien voor 't parlament van Engellant gedaen (titel op object) Titelpagina voor S.n. Uytgelesene Engelsche boet-predikatien, 1661, RP-P-1882-A-5825.jpg|Titelside *S.n. Uytgelesene Engelsche Boet-predikatien* (1661)
Ofbyld:Friesche Rymlerye 1668.JPG|Friesche Rymlerye (1668)
Adelenstate

**Adelenstate** wie in state by Berltsum yn de gemeente Menameradiel. It ûntstean is ûnbekend, der is ek neat mear fan werom te finen. Yn âlde boarnen wurdt neamd dat yn Berltsum in stins/state fan de famylje Adelen stien hat, dy't fan âlds út Seisbierrum kamen. 

De "Tegenwoordige Staat der Vereenigde Nederlanden; 14e diel" neamt om 1775: *Weleer zag men hier ook nog de Staten Adelen en Eyssinga; doch deze beiden zijn ook reeds voor veele jaaren vernietigd*.

It is net mei wissichheid te sizzen wêr't dizze state stien hat, mar mooglik wie dit de s(t)ate tusken Berltsum en Wier dy't Eekhoff neamd ûnder de namme *Hooghiem* en ek bekend stiet as *Asinga*.
Camille Anderson

**Camille Constance Anderson** (Dallas, Teksas, 12 maart 1977) is in Amerikaansk aktrise en model. Camille wie gadingmakker yn de WWE Diva Search fan 2004, dêr't hja twadde waard. Har wichtichste rol oant no (2010) ta wie dy yn de film *Wedding Crashers* neist Owen Wilson. Camille studearre ôf op sjoernalistyk oan de Universiteit fan Teksas. 

Camille wie te sjen yn reklamesfilmkes en yn blêden. Op 't heden (2016) wennet hja yn Los Angeles dêr't hja har oan har aktearkarriêre wurket.

## Filmografy
* *Slightly Single in LA* (2013)
* *Frat Party* (2009)
* *The John Kerwin Show* (2008)
* *Las Vegas* (2005-2006)
* *G-Phoria 2005* (2005)
* *[[Wedding Crashers]]* (2005)
* *The John Henson Project* (2004)
* *Average Joe: Adam Returns* (2004)
* *The Sports List* (2004)
* *[[WWE Raw|WWE RAW]]* (2004)
* *The Screensavers* (2004)
* *Intolerable Cruelty* (2003)
* *Regular Joe* (2003)
* *Trash to Cash with John DiResta* (2003)
* *Sketch Pad 2* (2003)
* *Sketch Pad* (2003)
* *[[Pauly Shore Is Dead]]* (2003)
* *Get Out* (2003)
* *The Man Show* (2002)
* *Psychotic* (2002)
* *[[Dharma & Greg]]* (2001)
* *Rock Star* (2001)
* *Wild On...* (2001)
* *Diagnosis Murder* (2001)
* *Oblivious* (2001)
* *Arrest & Trial* (2000)

## Keppelingen om utens
* Camille Anderson (offisjele webside)
*  IMDb-profyl
De Vereeniging (Hilfertsom)

Gebou **De Vereeniging** yn Hilfertsom kaam troch partikulier inisjatyf yn 1905 ta stân nei ûntwerp fan arsjitekt A.Salm. It hat skaaimerken fan de Jugendstil. It gebou bea ûnderdak oan frijsinnige ferienings ûnder mear op it mêd fan religy, polityk, muzyk en toaniel. It gebou is yn 2010 besit fan de Hilfertsomske lôzjes dy’t diel útmeitsje fan de Oarder fan Frijmitselders yn Nederlân. Dy oarder is offisjeel oprjochte yn 1756 mar wie dêrfoar ek al wurksum. Lôzjes dy’t it gebou brûke binne:
* De Gooische Broederschap nr. 86
* Opgong nr. 173
* Wolfgang Amadeus Mozart nr.237

De leden hâlde har ûnder mear dwaande mei ûnderwerpen fan libbensbeskôglike aard en binne aktyf op sosjaal gebiet.
Johannes Cornelis Sikkel

**Johannes Cornelis Sikkel** (Utert, 18 novimber 1855 - Amsterdam, 17 augustus 1920) wie in teolooch en sosjalist.

Hy wie de soan fan karmaster fan slachtfee Arnoldus Sikkel en winkelfrou Annetta Carolina fan Ellekom. Sikkel sels wie troud mei Kristine Odink (fan 1883 oant har dea yn 1895) en har suster Hendrina Elisabeth Odink (sûnt 1896). Dochter Hendrina Elisabeth Sikkel út it earste houlik, troude mei politikus Piter Sjoerds Gerbrandy. Soan Nico Sikkel út it twadde houlik waard fersetsman yn de Twadde Wrâldoarloch. 

Sikkel wie herfoarme - en letter grifformeard predikant yn Hilaard. Hy wie in foaropman by de Doleânsje yn Fryslân en redakteur fan it *Friesch Kerkblad*.

Letter waard er grifformeard predikant yn De Haach en Amsterdam. Hy hat boeken, artikelen en brosjueres oer teologyske-, sosjale- en didaktyske problemen skreaun. Wie pleiter foar kristlike bedriuwsorganisaasje.

## Keppeling om utens
* Biografy BWSA
Abraham Salm

| 
|-
| 
|-
| 
|}
**Abraham Salm** (Amsterdam, 26 maart 1857 - Amsterdam, 13 juny 1915) wie in Nederlânsk arsjitekt. Krekt as syn heit G.B. Salm wie er spesjalisearre yn de utiliteitsbou. 

## Biografy
Nei de Hegere Boargerskoalle wie Salm in skoft assistint fan syn heit. Yn juny 1877 ferfear er nei Swol om by de arsjitekt J.G.J. van Roosmalen fierder te learen. Al yn april 1878 giet er nei Parys, dêr't er by Émile Vaudremer oan 't wurk giet. Tegearre mei syn heit sjocht er de wrâldtentoanstelling yn Parys. Yn desimber 1880 giet Salm werom nei Nederlân en set him nei wenjen yn Amsterdam. Oant likernôch 1894 arbeidet er meast mei syn heit, dêrnei begûn er foar himsels. Yn syn lettere libben wie Salm in foaroansteand persoan yn de Maatskippij ta Befoardering fan de Boukeunst; fan 1898 oant 1912 wie er foarsitter.

Salm wie Offisier yn de Oarder fan Oranje-Nassau en Ridder yn de Oarder fan St. Anna fan Ruslân. Hy leit op it Easterbegraafplak yn Amsterdam. 

## Wurk (in kar)
*1877-1878: Fjoertoer (priisfraachontwerp, net útfierd)
*1879-1880: Artis-akwarium, Amsterdam (mei heit G.B. Salm)
*1888: Keizersgrêfttsjerke, Amsterdam (mei heit G.B. Salm)
*1890-1892: Filla Stollenberg, Beek-Ubbergen (allinne it privee tramhûs bestiet noch)
*1894-1894: Filla Heresingel 13, Grins 
*1897-1901: Filla Casparus, Weesp
*1897-1897: Filla "Ma Retraite" (Utrechtseweg 67), Zeist 
*1902-1904: Easterparktsjerke, Amsterdam

## Sjoch ek
*Nederlânske Arsjitekten
Kastiel Oldenaller

**Kastiel Oldenaller** is in lângoed, lânhûs en earder kastiel tusken Nijkerk en Putten yn de provinsje Gelderlân. It hûs en direkte omjouwing is net tagonklik foar it publyk, it lângoed fan Natoermonuminten is iepensteld foar kuierders. 

## Skiednis
Sûnt de midsiuwen is der sprake fan in kastiel Oldenaller dat mei de pleats Aller yn besit wie fan de famylje Van Aller. It hat bliken dien dat Reneyr fan Aller yn it jier 1494 eigener fan it hûs wie. De oarspronklike gebouwen bestean net mear, mar om 1655 wurdt hjir lykwols in nij hûs setten troch Jacob van Wijnbergen, nei alle gedachten troch de bekende arsjitekt Jacob van Campen. It fjouwerkante klassisistyske gebou lei mei foar- en sydgevels fuort oan de brede rjochthoekige grêft. Foar it hûs leit it foarplein mei rjochts it koetshús en links de oranjery, ek mei in grêft der omhinne. Yn it timpaan fan de foargevel sit in cartouche mei it jiertal 1655. Dêrûnder it kombinearre wapen fan Van Wijnbergen-Van Brienen. Nei 1850 jout Baron van Goltstein opdracht oan arsjitekt K. Zocher it hûs te modernisearjen. De muorren waarden beplastere en der kamen nissen foar bylden yn de gevel. De sintrale skoarstien waard ferfongen troch it toerkeammerke. Ek waard in túnûntwerp foar in Ingelske tún makke. Yn 1975 waard it hûs restaurearre en foar in part yn 'e âlde steat werombrocht. De plasterlaach en de bylden waarden weihelle, mar de nissen binne noch werom te kennen en it toerkeammerke is bleaun. Yn 2009 waard in ynterieur restaurearre oplevere. De stúkte plafonds en de âlde parketflier binne dêrby hersteld. Ek waard in Trompe-l'oeil skildering oanbrocht.
 
## Tún
Oarspronklik wie de oanlis fan it park, de wegen en grêften om it kastiel strak en rjochthoekich, lykas yn de 17e iuw wenst wie. De rjochthoekige foarm fan de parkbosk en de lange rjochte oprydleane nei it kastiel wize dêr noch op. Yn de 19e iuw kaam de ynformele Ingelske lânskipsstyl yn de moade. De ferneamde túnarsjitekt Zocher krige opdracht de tún yngreven te feroarjen. De slotgrêft oan de foarkant fan it kastiel waard tichtsmiten en de parkbosk hielendal kapt en op 'e nij oanplante. De grêften waarden fergroeven en fergrutte ta romantysk slingerjende fiverpartijen. Der waard sels in nije tagong mei oprydleane oanlein. Op it lângoed húzet in koloanje ielreagers yn de dikke beammen. Op it terrein bloeie yn de maitiid stinzeplanten. Der steane meardere pachtpleatsen op it terrein. 


Ofbyld:Putten Kastiel Oldenaller 42.JPG|
Ofbyld:Putten Pleats lângoed Oldenaller 44.JPG|pachtpleats
Ofbyld:Putten Kastiel Oldenaller 40.JPG|
Ofbyld:Putten Kastiel Oldenaller 39.JPG|
Ofbyld:Putten Kastiel Oldenaller 38.JPG|
Ofbyld:Putten Kastiel Oldenaller 36.JPG|
Ofbyld:Putten Kastiel Oldenaller 35.JPG|
Dikke Tinne

De **Dikke Tinne**, ek wol bekend ûnder de namme **St. Lucia**, wie in kastiel yn Hattem.

Al yn 1361 is der sprake fan in "hûs" fan de hartoch fan Gelre yn Hattem. Hartoch Reinoud IV fan Gelre liet yn 1404 in mânsk kastiel sette mei muorren fan 7 meter dik, de dikste kastielmuorren fan Nederlân.

Op it dak fan ien fan de tuorren stie in koperen wynfaan, dy't by opgravingen weromfûn is.

Yn 1580 waard it kasteel troch de drost, Loadewyk fan Montfoort, yn hannen fan de Spanjerts brocht, dy't lykwols troch de boargers fan de stêd wer ferballe waarden. Dêrop naam de stêd it kastiel yn beslach. In diel waard sloopt en twa tuorren waarden yn de stêdsmuorre opnomd.

Yn 1778 waarden de tuorren foar ôfbraak ferkocht. Hjoeddeis is it gebou Adelaarshoeke 18 (pleatslik bekend as "It Spûkhûs") it iennich oerbleaune restant fan dit kastiel. Op it Tinneplein binne de opgroeven kontoeren fan de muorren sichtber makke.
Stien fan Rosetta

De **Rosetta Stien** of **Stien fan Rosetta**, is in swarte graniten stien (fan 112 by 76 sm) dy't yn july 1799 yn it Ottomaanske Egypte troch Frânske sjenytroepen ûntdekt waard tidens wurksumheden oan it fort St. Julien (yn distiid Quaitbay) by de stêd Rosetta (no El Rashid). Op de stien stiet op trije ferskillende wizen yn it Egyptysk deselde skreaun: mei Egyptyske hiëroglifen, yn it demoatysk skrift en yn it Gryksk alfabet. 

Dizze bysûndere stien die bliken in wichtige kaai te wezen by it ûntsiferjen fan de Egyptyske hieroglifen troch Thomas Young en Jean-François Champollion. Fan dy twa slagge Champollion der as earste yn om in better begryp te krijen fan de riedseleftige tekens yn 1822, dêr't mooglik troch waard de betsjutting fan oare teksten te efterheljen. 

De tekst op de stien hâldt yn in tankbetsjûging troch de prysters fan Memfis oan kening Ptolemaeus V Epiphanes. De tekst is datearre op 27 maart fan 196 f.Kr. 

Letter binne noch twa oare dekreten fûn dy't krekt as de Rosetta Stien yn meardere skriften skreaun waarden en dêrtroch fierdere ynformaasje jouwe oer it demoatyske en hiëroglyfysk skrift. 

De Rosetta Stien falt te besjen yn it Britsk Museum yn Londen, dêr't er al sûnt 1802 bewarre wurdt. Der binne ferskillende kopyen makke fan de stien dy't op meardere plakken te sjen binne û.o. yn El Rashid. Yn Nederlân beskikt it Ryksmuseum fan Aldheden yn Leien oer in kopy.

p:t-wA-l:M-i-i-s

## Keppeling om utens
*  De stien fan Rosetta yn it Britsk Museum
*  Hijir stiet de tekst fan de stien yn it Ingelsk
Stoutenburg

**Stoutenburg** is de namme fan in doarp en in lângoed yn de provinsje Utert. Oant 1970 wie Stoutenburg in selsstannige gemeente. Tsjintwurdich falt it ûnder de gemeente Leusden.

Yn 2021 hie it doarp 355 ynwenners.

Sûnt 2000 is it lângoed Stoutenburg eigendom fan Het Utrechts Landschap.
Ryksmuseum fan Aldheden

It **Ryksmuseum fan Aldheden** is it nasjonaal sintrum foar archeology yn Nederlân, mei grutte kolleksjes út it Alde Egypte en Heine Easten, de Grykske en Romeinske wrâld en it eardere Nederlân. It museum is festige yn in âld  hearehús en begynhof, in mânsk gebouwekompleks oan it Rapenburg te Leien, dat datearret út 1743.

 

It museum waard yn 1818 stifte of inisjatyf fan kening Willem I mei C.J.C. Reuvens (1793-1835), heechlearaar yn de archeology as earste direkteur.  Utsein kolleksjes fan bûtenlânske artefakten beheart it museum ek de topstikken fan de Nederlânske archeology fan de prehistoarje ôf oant de ein fan de midsiuwen. 

## Kolleksje
De kolleksje fan it museum is ferdield oer in fjouwertal ôfdielingen, dy't wer ûnderferdield binne yn lytsere. In yndieling dy't trochfierd yn in fêste tentoanstelling. De ôfdielingen binne:
* Egypte
* Heine Easten
* de Klassike Wrâld
** Grikelân
** Etrurje 
** Romeinske Ryk
* Nederlân
** Prehistoarje fan Nederlân 
** Romeinsk Nederlân
** Nederlânske Midsiuwen
Auckamastate

De **Auckamastate** of **Grut-Auckemastate** wie in state dy't besuden de tsjerke fan Tearns tsjin de doarpsterp oanstie. Yn de ’Tegenwoordige Staat der Vereenigde Nederlanden’ fan Eekhoff stiet: *Teerns, een klein en nieuw Dorp, … , zynde de Kerk hier gebouwd door de Familie der Ublema’s, welke hier de eigenerfden zyn. …. Ten Zuiden van Teerns legt Auckema State: van dit geslagt overleed in 1510 zekere Auk Pieters, die getrouwd was met Kempo Donia*. Fan de state is neat werom te finen. De state wurdt yn 1722 tekene troch J. Stellingwerf, op de eftergrûn is de tsjerke fan Himpens te sjen. 

De lizzing fan de state wiist op in oantal stimmem dat rjocht joech op goed 6 stimmen. Yn it stimkohier fan 1640 stiet by stim 6 “juffr. Tunnecke van Sande” neamd as eigenaresse en de pleats wurdt dan brûkt troch Jan Douwes.

Yn 1700 wurdt “de ed. hr. jr. Duco Gerrolt van Burmania” as eigener fermelden yn it floreenkohier. Brûker is dan Douwe Jacobs. Hy wurdt oanslein foar 22–21-0, yn ferhâlding mei oare pleatsen de heechste oanslach per bunder. By dizze pleats hearde blykber it bêste lân en it grutste hûs. Jonker Duco wie yn 1700 trouwens ek eigener fan de pleatsen mei stimmen 1, 2 en 4 ûnder Tearns.

Eekhoff hat op syn kaart fan ± 1850 it ikoantsje foar “ferneatige edele state” yntekene mei dêrby skreaun “Gr. Auckama”. Doe wie de state dus wyls ôfbrutsen.  
;Bewenners :
*  1640 Tunnecke van Sande
* 1700 Duco Gerrolt van Burmania
Ter Harst

**Ter Harst** wie in stins yn de buorskip Stienharst besúdeasten de tsjerke fan Lytsewâld. Fan de stins is neat werom te finen.

De stins wurdt foar it earst neamd yn in oarkonde fan 1479.  Der is dan sprake fan Rynnerth oppe Burch en yn 1493 wurdt de stins fermelden as it hûs ter Harst. Mooglik krige Gerkeskleaster de boarch yn eigendom doe't Eve Reyntsz. (of Rynnertsz.) yn 1492 al syn besittings oan dit konvint opdroech.

Om 1580 wennen hjir nei alle wierskyn Pieter Tadema, doarpsrjochter mei syn frou Beyts Romptsdr., in suster fan Jildert Romptsz. fan Rosema-sate. Ek Tjarck Sappes dy't yn oktober 1584 troch Jelger fan Feytsma ta substitút grytman beneamd waard, wenne hjir. Yn 1605 wenne hy yn Kollum as hopman fan in kompanjy soldaten en ferkocht syn hûs en lân op Steenharst.  
;Bewenners  
*1479 Rynnerth ?
* oant 1492 Eve Reyntsz.
* 1580 Pieter Tadema
* 1584 Tjarck Sappes
Woelwyk

**Woelwyk** of **Woelwijck** wie in bûtenpleats oan de Swarteweisein yn Tytsjerk yn de gemeente Tytsjerksteradiel. Fan it hûs is neat werom te finen.

De âldste fermelding is fan 1756. Meidat it meardere kearen ferkocht is, is der mear fan bekend. Yn it begjin fan de 18e iuw is it hûs eigendom fan de famylje Glinstra. Yn 1887 waard in grêfstien ûntdutsen yn de tsjerke fan Tytsjerk mei dêrop "Yeske v. Glinstra, dochter van Hector v. Gl. op Woelwijck overl. 1743".

It is ek witten dat it hûs op 3 april 1756 ferkocht waard, krektas letter op 30 septimber 1772 en op 4 maaie 1773. Yn 1773 hie it hûs in allee fan linebeammen en hat dêrfoar bewenne west troch wilen doarwarder Adema.
Yn de Frânske Tiid 1789 - 1811 waard it earst bewenne troch Albert Rinnerts van der Bij en dêrnei sûnt 6 febrewaris 1808 troch Servaas van den Berg. Servaas wie karmaster fan hynders en nei syn dea waard it hûs troch syn erfgenamten ferkocht op 15 augustus 1812.

It "bûten" Woelwyk stiet yntekene op in âlde kadasterkaart besuden it lângoed Vijversburg tusken Toutenburch en Hanenburch yn, mar dan oan de oare kant fan de wei, oan de westkant besuden de Bos fan Ypeij. It bûten moat ôfbrutsen wêze foar 1855, lykas de bûtens Hanenburch en Tsienkamp, om't it lân dêr't se op stien hawwe moatte yn dat jier eigendom fan de famylje Looxma-Ypeij wie, dy't op Vijversburg wenne.
;Bewenners 	
* 18e iuw famylje Glinstra
* Hector van Glinstra
* - 1743 Yeske v. Glinstra
* 1772 - 1773 doarwarder Adema
* - 1808 Albert Rinnerts van der Bij
* 1808 - 1812 Servaas van den Berg
* 1855 famylje Looxma-Ypeij
Swynsmastate

**Swynsma State** wie in state yn Hantumhuzen, benoardeasten de Sint-Annetsjerke. Fan it hûs is neat werom te finen.

De Schotanuskaart fan 1634 jout de namme Swynsma net. Op de TMK fan 1851-55 en yn de Atlas fan Eekhoff (1849-59) stiet Swynsma State oanjûn as in pleats, krekt boppe it krúske (de tsjerke) yn Hantumhuzen.
 
De namme Swynsma wurdt yn it ûnthâld holden troch de namme fan it hûs oan de Wierumerwei nr. 6 Lyts Swynsma.
Ien fan de eardere eigeners en brûkers wie Gosse Gerrijts Heringa, (* 1644 -, † Hantumhuzen, 14 maaie 1701), ûntfanger fan Nes en troud yn Hantum/Hantumhuzen op 23 juny 1672 mei Trijntje Wobbes, in widdo fan it Kollumer Nijlân.

## Bewenners
* - 1701 Gosse Gerrijts Heringa 
* 1728 1728 Gerryt Gosses, Jan Jilderda en Rein Theunis, elts foar 1/3
* 1832 Mame Annes Hiemstra
Walta State

* Walta State (Bears)
* Walta State (Boazum)
* Walta State (Oentsjerk)
* Walta State (Tsjerkwert)
* Walta State (Weidum)
Piet Miedema

**Piet Miedema** (Earnewâld, 28 maaie 1908 – Roermond, 10 maaie 1945) wie eigener fan Hotel Princenhof. 
 
Albertus Miedema fan Weidum, Piet syn heit, kocht yn 1890 de bakkerssaak oan it Tsjerkepaed 3? oer fan in De Groot. Hy troude yn 1891 mei Martsje Palma út Dronryp en liet yn 1907 in nije bakkerij sette. Hy ferstoar yn 1924 en soan Piet, doe noch mar 15 jier âld, naam de saak oer.

Piet syn suster Tryntsje troude mei Meile Halma en de twa sweagers hiene doe de bakkerij. Piet Miedema troude yn 1933 mei Teatske Otter út Nij Beets en sy lieten it hûs sette oan it Bûtenwiid "Wettersicht". Hjir kaam it filiaal yn fan de bakkerij. Yn 1939 stichte Piet Miedema hotel Princenhof. In hiele gok dy't o sa goed útpakt is. Hy hat yn de Twadde Wrâldoarloch by de ûndergrûnse sitten en in soad dien om de ûnderdûkers yn De Alde Feanen te warskôgjen as der wer in razzia kaam.

Piet Miedema is op 10 maaie 1945 omkaam mei in motorûngelok yn Roermond.
Swarteweisein

**Swarteweisein** is in buorskip yn de gemeente Tytsjerksteradiel. De namme betsjut letterlik: ein fan de Swartewei.

De Swartewei is de âlde namme fan de dyk tusken Ljouwert en Swarteweisein. De wei waard tusken 1531 en 1533 op oanstean fan Georg Schenk fan Toutenburch oanlein. Hy hie nammentlik de bûtenpleats Toutenburch ûnder Ryptsjerk en woe in koartere ferbining mei de haadstêd hawwe. Boppedat waard de rûte Ljouwert - Grins sa ek in stik koarter. Earder moast de reizger oer Huzum, Tynjedyk nei Tytsjerk en sa fierder nei Hurdegaryp en Grins. De Swartewei wie in grint- en púndyk. Oan it nije krúspunt ûntstie de buorskip.

Yn 1830 waard de wei nei Grins in strjitwei. It stik Swartewei fan Ljouwert nei it Ald Tolhûs kaam doe te ferfallen.

Op Swarteweisein wie in útspanning mei in boarterstún. Teffens hat it plak sûnt 1851 de saneamde Bosk fan Ypey, oanlein by Fiversburch troch Nicolaas Ypey neffens in ûntwerp fan Lucas Roodbaard. Fanâlds soarge dy foar in soad ferdivedaasje. Letter kaam dêr it bekende hotel-restaurant E10 oan de wilens drokke N355 noch by.

## Bosk fan Ypey
De Bosk fan Ypey, no eigendom fan de Stichting Toutenburch, is anno 2010 in moai kuierpark mei hichteferskillen en aparte brêchjes. Sûnt 1997 wurde der ien of twa kear yn 't jier keunstútstallings holden. Simmer 2003 is útein set mei in flinke útwreiding fan it park mei stipe fan de Europeeske Uny en waard it in keunstpark mei ynternasjonale alluere.

Doe't faze 1 fan it plan dien wie yn 2005, kaam de bosk offisjeel *Groot Vijversburg* te hjitten, eltsenien hat it lykwols noch oer 'de Bosk fan Ypey'.

## Sjoch ek
Fierdere skiednis fan Swarteweisein is te finen yn it artikel Fiversburch.
Wouter Theunis Zwart

**Wouter Theunis Zwart** (Wergea, 22 febrewaris 1891 - Ljouwert, 31 augustus 1983) wie (âld) feeboer.

Zwart lei yn 1919 de grûnslach foar de Lânboujongerein (hy rôp de jongerein op har te organisearjen yn it artikel 'Fryslân omheech') en wie fan 1919 oant 1942 foarsitter fan dy klup. Teffens wie er foarsitter fan de Jongfryske Mienskip en wie er foarsitter fan de Fryske Bibleteek.
Fierders wurke er mei oan it Frysk Lânboublêd, dêr't er de jeugdrubryk en de feekeurings die.

## Publikaasjes
* *Wouter Zwart fortelt fan syn Jongerein-idéael* yn: Ljouwerter Krante, 12 febrewaris 1960.  
*  - *Fryslân Omheech* yn: Friesch Weekblad, 18 jannewaris en 8 febrewaris 1919.
Laura Prepon

**Laura Prepon** (Watchung (New Jersey), 7 maart 1980) is in Amerikaansk aktrise. Sy is it meast bekend fan har rol as de moaie, 'feministyske' Donna Pinciotti yn *That '70s Show*. 

Har karriêre sette útein yn 1995 mei in reklamespotsje foar WorldCom. Yn 1996 studearre sy drama by Caroline Thomas oan it Thomas' Total Theatre Lab. Eardat sy meidie oan *That '70s Show*, arbeide hja as model yn Parys, Milaan en Brazylje. Fierders wie hja twa kear te sjen op it omslach fan it tydskrift Maxim, ienris mei har eigen reade hier en in kear mei blond ferve hier. Ek hie sy in gastoptreden mei allinne har stim yn it kompjûterspul *Halo 2* as United Nations Space Command marinier. 

## Wurkpaad
* *[[The Hero (film út 2017)|The Hero]]* - Charlotte Dylan (2017)
* *The Girl on the Train* (2016) - Cathy
* *Orange Is the New Black*  - Alex Vause (2013-2019)
* *How I Met Your Mother* - Karen (3 ôfleveringen, 2008-2010)
* 2010 : *Dr House * : 6e seizoen, ôflevering 15 
* 2010 : *Medium* 
* 2010 : *Castle* : Natalie Rhodes, neist Nikki Hard (Heat en VO) (3e seizoen, ôflevering 11) 
* 2011 : *Are You There, Vodka? It's Me Chelsea* : Chelsea Handler (PILOTE TV) 
* *How I Met Your Mother* - Karen (2 ôfleveringen, 2008)
* *The Chosen One* (2008) (stim) - Rachel Cruz
* *October Road* - Hannah Daniels (6 kear, 2007)
* *That '70s Show* - Donna Pinciotti (193 ôfleveringen, 1998-2006)
* *Karla* (2006) - Karla Homolka
* *Come Early Morning* (2006) - Kim
* *Romancing the Bride* (2005) (TV) - Melissa
* *American Dad!* - Hayley Smith (1 episoade)
* *Halo 2* (2004) (VG) (stim) - Marine
* *King of the Hill* (animaasjerige)* - April (1 kear, 2004)
* *The Pornographer: A Love Story* (2004) 
* *Lightning Bug* (2004) - Angevin Duvet
* *Slackers* (2002) - Reanna
* *Southlander: Diary of a Desperate Musician* (2001) - Seven Equals Five

== Keppelings om utens ==
* [https://web.archive.org/web/20070927222644/http://www.that70sshow.com/c_donna.htm Biografy] fan de *That '70s Show'' webside
* Maxim ynterviewt Laura Prepon
* Maxim foto's fan Laura Prepon
Tanya Roberts

**Tanya Roberts**, berne as **Victoria Leigh Blum**, (New York, 15 oktober 1955 – Los Angeles, 4 jannewaris 2021) is in Amerikaanske aktrise. Hja is it meast bekend fan har rollen yn *Charlie's Angels*, *The Beastmaster*, *[[A View to a Kill (film)|A View to a Kill]]*, *Sheena* en *That '70s Show*. Roberts waard yn de jierren 1980 troch in soad manlju yn Hollywood as it ultime sekssymboal sjoen.

## Filmografy
# That '70s Show as Midge Pinciotti (62 ôfleveringen, 1998-2006)
# Barbershop (2005)
# Eve (2005)
# Fillmore! (2003)
# Off Centre (2002)
# The Angry Beavers (1998)
# High Tide (1997)
# The Blues Brothers Animated Series" (1997)
# The Pandora Directive (1996)
# Hot Line (1994-1996)
# Silk Stalkings (1995)
# Burke's Law (1994)
# Deep Down (1994)
# Sins of Desire (1993)
# Almost Pregnant (1992)
# Inner Sanctum (1991)
# Legal Tender (1991)
# Twisted Justice (1990)
# Night Eyes (1990)
# Purgatory (1988)
# Body Slam (1986)
# A View to a Kill (1985)
# Sheena (1984)
# Paladini - storia d'armi e d'amori, I (1983)
# Murder Me, Murder You (1983)
# The Beastmaster (1982)
# Fantasy Island (1982)
# The Love Boat (1982)
# Charlie's Angels as Julie Rogers (1980-1981)
# Waikiki (1980) (TV)
# Vega$" (1980)
# Racquet (1979)
# California Dreaming (1979)
# Greatest Heroes of the Bible (1979)
# Tourist Trap (1979)
# Pleasure Cove (1979)
# Zuma Beach (1978)
# Fingers (1978)
# The Yum-Yum Girls (1976)
# Forced Entry (1975)

## Keppeling om utens
* De offisjele webside fan Tanya Roberts: www.tanyaroberts.biz
Romanisearring

**Romanisearring** wie it proses dêr't de troch de Romeinen ûnderwurpen folken stadichoan de Romeinske kultuer, gewoanten en taal (it Latyn) by oernommen.

Yn goed foarbyld fan romanisearring wienen de Kelten yn Galje en Spanje dy't nei ferrin fan tiid folslein de romeinske kultuer oernommen, taal en godstsjinst ynbegrepen. Lykwols romanisearren net alle folken, de Basken bygelyks bleaunen wol de eigen taal sprekke en behâlden harren eigen kultuer. Nei de fal fan it Romeinske Ryk yn 476 foel de standerttaal Latyn útein yn de Romaanske talen. 

Yn West-Jeropa is it gefolch fan eardere romanisearring noch altyd oanwêzich: alle Romaanske talen, de Jeropeeske rjochtspraak en in grut part fan de westerske kultuer binne werom te fieren op de Romeinen.
Drylts-Noard

**Drylts-Noard** (ek wol Nij-Drylts neamd), is in wenwyk yn Drylts. De wenwyk bestiet út trije dielen, dy't offisjeel gjin namme hawwe:

* Stedsleane e.o., de stedsleane is haadstrjitte fan Drylts, eartiids de stasjonswei, rint sintraal troch de wyk,
* De Julianastrjitte e.o., it eastlike diel,
* Nijesyl, neamd nei it oanbuorjende doarp, it westlike diel.

De earste huzen oan de Stedsleane / Stasjonswei, waarden ûngefear sûnt 1910 boud, de lêste yn de jierren sechtich, bewesten de Stedsleane binne ek huzen boud yn de jierren 60. De Julianastrjitte e.o. is yn de jierren 60 beboud en bestiet benammen út sosjale wenningbou. Nijesyl is beboud yn de jierren 60/70 en bestiet út sosjale wenningbou, twa-ûnder-ien-kapwenningen en frijsteande wenningen.

Yn Drylts-Noard stiet it gemeentehûs, it treinstasjon, in multyfunksjoneel sintrum, in basisskoalle, in âldereinhûs en der binne inkele middenstanners. 

It Mientlân, Wiiddraai en yndustryterrein Readhim binne aparte wenwiken dy't net by Drylts-Noard hearre.
Wiiddraai (Drylts)

De **Wiiddraai** is in wenwyk yn it westen fan Drylts. De wyk is  neamd nei it wetter de Wiiddraai oan de súdkant fan de wyk, in sydwetter fan de Wide Wimerts.
Mientlân

**It Mientlân** is in lytse wenwyk yn Drylts, boud mids jierren tachtich. 

It Mientlan stiet op it plak fan it eardere bedriuweterrein Woudstra en it eardere sportfjild. Doe't it bedriuweterrein sanearre wie, waard begûn mei de bou fan dizze wenwyk. It Mientlân bestiet benammen út twa-ûnder-ien-kape-wenningen en inkele senioarewenningen.
Cloosterkamp

**Cloosterkamp** is in wenwyk yn it easten fan Drylts. De wyk is boud yn it easten fan de stêd. Cloosterkamp waard boud yn it begjin fan de jierren njoggentich en leit ten suden fan de Sudergoawei dy't yn 1968 oanlein is om in bettere ûntsluting fan Drylts te meitsjen. 

Cloosterkamp is in nijbouwyk dy't hast hielendal út frijsteande huzen bestiet en de Iepenbiere Bibleteek fan Drylts stiet yn dizze wyk. Yn dat gebou sit ek it pjutteboartersplak neidat de eardere basisskoalle dy't yn it gebou siet sluten waard. Fierders is der in jeugdhonk, in iisbaan en fierljepskânsen.
Bujumbura

**Bujumbura** is de haadstêd fan Boerûndy. De stêd leit oan de Tanganjikamar en is mei in befolkingstal fan nei skatting 500.000 (2005) de grutste stêd fan it lân en it administratyf en ekonomysk sintrum. De wichtichste yndustryen binne tekstyl en sjippe. Bujumbura is ek de grutste havenstêd fan Boerûndy en ferskipt kofje, katoen en tin-ertsen. 

Yn de Dútske koloniale tiid en yn it tiidrek fan it Belgysk bestjoer wie de namme Usumbura. By de ûnôfhinklikens fan it lân yn 1962 waard de namme feroare yn Bujumbura.
 
## Skiednis
Bujumbura wie oant 1889 in ienfâldich doarp doe't it Dútsk koloniale bewâld hjir in militêre post festige. Dútslân moast nei it ferliezen fan de Earste Wrâldkriich de koloanje yn 1918 ôfstean oan Belgje. 

Sûnt de ûnôfhinklikens fan Boerûndy hat de stêd in protte it toaniel west fan gewelddiedige twisten tusken de twa grutte befolkingskloften fan it lân, de Hûtûs en Tûtsys. 

## Berne
* Shabani Nonda (6 maart 1977), Kongoleesk fuotballer
* Mohammed Tchité (31 jannewaris 1984), fuotballer
* Kassim Bizimana (29 desimber 1985), fuotballer
* Saidi Ntibazonkiza (1 maaie 1987), fuotballer
Plan de Rôt

**Plan de Rôt** is in wenwyk yn it easten fan Drylts. De wyk is boud yn de jierren santich en leit benoarden de Sudergoawei dy't yn 1968 oanlein is om in bettere ûntsluting fan Drylts te meitsjen. Plan de Rôt is neamd nei mole De Rôt en bestiet benammen út rychjehuzen en twa-ûnder-ien-kape wenningen. Fierders lizze yn it noarden fan Plan de Rôt in sportkompleks, in basisskoalle en in supermerk.
Dzjibûty (stêd)

**Dzjibûty** (Frânsk en offisjeel: *Djibouti*; Arabysk: مدينة جيبوتي‎; Somalysk: *Magaalada Jabuuti*, Afar: *Magaala Gabuuti*) is de haadstêd fan Dzjibûty, it lân mei deselde namme, en leit oan de Golf fan Aden. Yn de stêd wenje ûngefear 400.000 minsken. 

It is in wichtige havenstêd yn East-Afrika trochdat de haven op in strategysk belangryk punt leit, nammentlik oan de yngong fan de Reade See. Skippen op wei nei it Suezkanaal kinne hjir in tuskenstop meitsje. 

Neist de sâltwinning is de haven de wichtichste boarne fan ynkomsten fan it lân. 

## Skiednis
De stêd waard yn 1888 stiften by de oanlis fan de haven troch de Spanjert Elio Pino yn opdracht fan de Frânsken. Fan 1892 oant 1977 wie Dzjibûty haadstêd fan Frânsk Somalylân.
Gijsbertus Schot

**Gijsbertus Schot** (Dokkum, 21 juny 1810 - Frjentsjer, 4 febrewaris 1889) wie fan 1865 - 1889 lid fan de Earste Keamer foar de liberalen. Hy studearre Romeinsk- en Hjoeddeisk Rjocht yn Leien en Grins. Neist senator wie hy ek abbekaat, notaris en gemeenteriedslid en wethâlder yn Frjentsjer. Yn de Earste Keamer hâlde er him benammen dwaande mei de belangen fan Fryslân.

Schot hat twa kear troud west, earst mei Aaltje Banga (1809-1840), dochter fan dr. Jelle Banga (1786-1877), en dêrnei mei Catharina Magdalena Zeper. Hy krige yn totaal trije dochters, twa út it earste en ien út it twadde houlik. Sûnt 12 oktober 1880 wie hy Ridder yn de Oarder fan de Nederlânske Liuw.
Godschalk van Borssum Waalkes

**Godschalk Horatius van Borssum Waalkes** (Ysbrechtum, 8 april 1829 - Utert, 1 febrewaris 1907) wie in teolooch.

Hy wie predikant yn Huzum (1869-1894) en warber lid fan it Frysk Genoatskip. Hy bestudearre de Fryske tsjerkeskiednis en hat dêr ferskate artikelen oer publisearre (û.o. oer Fryske klokopskriften). Besoarge fierders de útjefte fan T. A. Romein syn *Naamlijst fan Friesche predikanten*.

## Keppeling om utens
* Biografyen by de DBNL
Asmara

**Asmara** is de haadstêd fan Eritreä. Mei in befolking fan likernôch 649.000 ynwenners (2009) is de stêd fierwei de grutste fan it lân. Asmara leit op in hichte fan 2400 meter. Tichtby de stêd leit it fleanfjild Asmara International Airport. In spoarline ferbynt de stêd mei de havenstêd Massawa. 

Klean en tekstyl, bier, skuon en keramyk binne de wichtichste yndustriële produkten. Yn de stêd wurdt ek in protte fleis ferwurke. 

## Skiednis
Asmara wie in lyts doarp doe't it yn 1880 ta in regionaal bestjoersintrum fan Etioopje makke waard. Yn 1900 waard it troch de Italjaanske kolonialen haadstêd fan harren koloanje Eritreä. Op de ein fan de jierren tritich feroaren de Italjanen it oansjen fan de stêd enoarm. In protte nije gebouwen ferskynden dy't neffens plan boud waarden. Sadwaande krige Asmara de bynamme fan *Piccola Roma* ('lyts Rome'). 

Asmara jildt noch hieltyd as ien fan de kreaste stêden fan Afrika.

## Religy
Asmara is de sit fan de patriarch fan Eritreesk-otterdokske Tsjerke. Oant 1998 wie de patriarch mar aartsbiskop fan dy tsjerke. Jannewaris 2015 stichte paus Franciscus de tsjerkeprovinsje Eritrea. It bisdom Asmara waard ferheft ta metropolitaan aartsbisdom Asmara. De biskop fan Asmara, Menghesteab Tesfamariam, waard dêrnei aartsbiskop.

## Berne yn Asmar
* Meb Keflezighi (5 maaie 1975), Amerikaansk hurdrinner
* Yared Asmerom (4 febrewaris 1980), maratonrinner.


Ofbyld:Asmara Main Street.jpeg|Haadstrjitte fan Asmara
Ofbyld:Asmara, amministrazione della regione di makeel 00.JPG|Stedhûs, út de jierren 1930
Ofbyld:Roman Catholic Cathedral of Asmara 0001.jpg|Katedraal fan Asmara
Ofbyld:Fiat tagliero, 01.JPG|Benzinestasjon yn art decostyl út 1938
Arsjipeldoarp

*Arsjipeldoarp* is de benamming foar in doarpstype dêr't de huzen of wenwiken op ien of mear, troch fearten of sletten omjûne eilantsjes (*pôlen*), boud binne. 

It doarpstype komt fanâlds fansels yn it wetterlân foar, mar net faak yn syn suvere foarm, mar de doarpen Molkwar, Grou en Tersoal binne arsjipeldoarpen.

De term is al goed 60 jier lyn betocht troch S.J. van der Molen en wurdt anno 2010 noch wol brûkt, sa as by it ûntwikkelingsplan foar Grou: 'het archipeldorp Grou'.
Addis Abeba

**Addis Abeba** (Amhaarsk: አዲስ አበባ, foar *Nije Blom*) is de haadstêd fan Etioopje. De befolking fan de stêd telt 3.059.000 persoanen (2007). De stêd leit op in hichte tusken de 2200 en 3000 meter, oan de foet fan de berch Entoto, en is dêrmei de op twa nei heechste haadstêd fan de wrâld (nei La Paz, de haadstêd fan Bolivia en Kwito, dy fan Ekwador).

Addis Abeba is in kosmopolityske stêd mei mear as tsientallen etnyske kloften dy't in likegrut oantal talen sprekke. De grutste etnyske kloft binne de Amharen dy't ûngefear de helte fan de stêdsbefolking útmeitsje. Oare grutte kloften binne Oromo (19%), de Gurage (17%) en de Tigrinja (8%).

De stêd beskikt oer in universiteit, Addis Abeba universiteit. It ynternasjonaal fleanfjild 
Bole International Airport leit tichtby en de stêd hat ek in spoarferbining mei Dzjibûty, al is dizze al bûten gebrûk rekke troch de oarloch mei Eritrea. 

## Skiednis
It plak dêr't de haadstêd boud is waard keazen troch de frou fan keizer Menelik II en yn 1886 stifte.

De yn 1963 oprjochte Organisaasje fan Afrikaanske Ienheid (OAE) hat yn Addis Abeba har haadkertier. Yn 2002 waard de OAE lykwols ûntbûn en ferfongen troch de Afrikaanske Uny, dy't ek hjir festige is. 

## Berne yn Addis Abeba
* Wilfred Thesiger (1910-2003), Ingelsk ûntdekkingsreizger
* Mengistu Haile Mariam (1937), diktator
* Habtamu de Hoop (1998), Frysk politikus en presintator
Kruisweg

**Kruisweg** (Grinslânsk: *Kruusweg*) is in doarpke yn de gemeente It Hegelân (oant 1 jannewaris 2019 gemeente De Marne), provinsje Grinslân. It doarp hat sa'n 370 ynwenners (2008).

It doarp ûntstie yn de 19e iuw as wenplak foar arbeiders dy't yn de nije polders oan it wurk gienen. De delsetting waard oarspronlik *Uilennest* ('Ulenêst') neamd, nei in grutte pleats yn dy omkriten. Nêst hat yn it Grinslânsk lykwols in frijwat negative betsjutting. Mei dêrom hat de gemeenterie fan de eardere gemeente Kleasterbuorren yn 1923 foar de hjoeddeiske namme keazen. De namme ferwiist nei de oarsronklike betsjutting fan it wurd *kruisweg*, nammentlik 'krúspunt fan wegen', yn dit gefal it plak dêr't de dyk fan Kloosterburen nei Hornhuzen de wei fan Liens nei de seedyk krúst.
Niebert

**Niebert** (Grinslânsk: *Nijbert*) is in doarp yn de gemeente Westerkertier yn de provinsje Grinslân (Nederlân). 

It doarp leit bewesten Tolbert. Beide plakken hawwe in soad mei-elkoar te meitsjen. Niebert is feitlik de nije buorren (*nie* = nij, *bert* = buorren) fan Tolbert (*tol* = *t' ol* = d' âlde).
Niebert leit op in sânrêch dy't troch it súdlik part fan it Westerkertier rint. Dy sânrêch hjit Fredewold. 

Niebert leit mids it karakteristike kûlisselânskip fan it súdlik Westerkertier. Tichteby it doarp leit de iennichst oerbleaune stienhûs fan Grinslân, it *[[Iwema-Stienhûs]]* (14e/15e iuw). De seiskante Nieberter mole stamt út 1899.

## Gallery

Westerkwartier - coulissenlandschap bij Niebert.jpg|*Kûlisselânskip efter Niebert mei it stienhûs op de eftergrûn (2011)*
Niebert - Iwemasteenhuis.jpg|*[[Iwema-Stienhûs]] (2011)*
Niebert-Nieberter Molen.jpg|*[[Nieberter mole]] (2009)*
Nieberter Mole

De **Nieberter Mole** is in seiskante nôtmûne yn Niebert yn it westen fan Grinslân.

Yn 1899 waard de Nieberter Mole boud mei ûnderdielen fan in seachmole út Zandeweer. Nei restauraasjes yn 1965 en 1973 is de mole regelmjittich yn it wurk. De frijwillich mûnder mealt in pear kear wyks foar inkelde bakkers en partikulieren út de omkriten. De mûne is de iennichste seiskante yn Grinslân en is troch de hege ûnderbou in opfallend punt yn it lânskip en goed te sjen fan de A7 ôf. De mole wie oant 2011 eigendom fan de gemeente Mearum, mar is no fan it Grinslânske Gea (*Groninger Landschap*).
Huizerhoogt

**Huizerhoogt** is in buorskip yn de gemeente Huizen yn Noard-Hollân. It grinzet oan de gemeente Blaricum, mar falt formeel ûnder it plak Huizen. It gebiet leit oan en om de Blaricummerstrjitte.

De Blaricummerstrjitte is yn 1834 oanlein as ferbiningswei tusken Blaricum en Huizen. Yn de jierren 20 fan de 20e iuw is begûn mei bebouwing yn dizze fillawyk. It strjitplan, en ek inkele wenningen binne ûntwurpen troch Harry Elte, de wenningen kenmerkje har troch lege bakstiennen gevels mei steile reiden kapen. It meastepart fan de wenningen yn de wyk is boud nei de Twadde Wrâldoarloch. 
Yn de lêste 30 jier fan de 20e iuw is der in pear kear in plan op it aljemint komd wêrby't Huizerhoogt ynruile wurde soe foar in diel fan de Bijvanck, dat yn de gemeente Blaricum leit, mar oan Huizen grinzet.
Bikbergen

**Bikbergen** is in fillawyk en in bosk fan nei 1945 yn de gemeente Huizen. 

Ferskate bûkeleanen binne yn 1820 oanlein. Der is in deirekreaasjeterrein, "De stien", neamd nei de swerfstien dy't op dit rekreaasjeterrein leit. Yn de praktyk wurdt ek in oan oanswettend diel fan Naarden ta Bikbergen rekkene. De hjir grillich rinnende gemeentegrins wurdt mooglik oanpast.

Ofbyld:Huizen Bikbergen filawyk 83.JPG
Ofbyld:Huizen Bikbergen filawyk 82.JPG
Bijvanck (wyk)

De grutte nijbouwyk **Bijvanck** leit foar in part yn de gemeente Huizen en foar in gedielte yn de gemeente Blaricum. 
  
De bou fan de Bijvanck begûn yn 1973. Huizen wie doe oanwiisd as groeikearn, in foar it Goai net folle foarkommend ferskynsel. It hie lykwols de meiwurking nedich fan Blaricum nodig om sa'n grut plan te realisearjen. De Bijvanck is fan it âlde doarp fan Blaricum skieden troch in lyts stik heide en greiden.
Huizermaat

**Huizermaat** is in wyk yn it doarp Huizen yn Noard-Hollân. De wyk hat 9190 ynwenners (2008). De wyk is boud yn de jierren 70 en 80 fan de 20e iuw. Kenmerken fan de wyk binne in soad grien en grutte gersfjilden.
De wyk is opdield yn fjouwer dielwiken, nammentlik Huizermaat-Súd 1, Huizermaat-Súd 2, Huizermaat-West en Huizermaat-Noard.
It leit oan de kust en tsjin de haven fan Huizen.

Huizermaat is ek de namme fan de skoallemienskip foar vwo, havo en vmbo-t dy't yn de wyk stiet. De skoalle is in fêstiging fan de Gooise Skoallenfederaasje, dêrby hearre ek Gooise Lyceum, Brink ensfh.
Aryana Engineer

**Aryana Engineer** (Vancouver (Britsk-Kolumbia), 6 maart 2001) is in Kanadeesk berne-aktrise. Aryana Engineer is fan Iraansk en Skotsk komôf en berikte bekendheid troch har rôl yn 'e horrorfilm *Orphan* (2009), wêryn't se *Maxine Coleman* spile. 

Aryana Engineer is fan har berte ôf dôfstom.

## Filmografy
G-plak

It **Gräfenbergplak**, **G-plak** (Ingelsk) **G-spot** (Nederlânsk *G-plek*), neamd nei Ernst Gräfenberg, is in erogene sône fan de frou. Stimulaasje fan it G-plak soe in fûleiniger en befredigjender orgasme jaan en soe faaks de oarsaak wêze fan froulike ejakulaasje.

By de frou sit it G-plak op sa'n fiif sintimeter yn de skie ûnder de skambonke.
Vierde Kwadrant (Huizen)

It **Vierde Kwadrant** yn it Noard-Hollânske Huizen is de lêst realisearre nijbouwyk fan dizze gemeente. De earste huzen waarden oplevere yn novimber 1996.

It doel efter de bou fan it Vierde Kwadrant wie de útwreiding fan it ynwennertal fan Huizen. Huizen is al in groeigemeente en is yn de planologyske kearnbeslissing fan It Goai dêr ek foar oanwiisd. Hjirby spile mei dat it greidegebiet dat der earst lei lukratyf wie foar de gemeente en net brûkt waard foar lânbou. Benammen hynders en bollen begersken it gebiet. Boppedat wie in foar it meastepart ûntagonklik foar rekreaasje. Fierder spile it in rol dat Huizen krekt ûnder de noarm foar in hegere subsydzjeskaal fan it Ryk sit. In soad projekten hawwe ek as doel om it ynwennertal te fergrutsjen boppe dizze grins.

De gemeente Blaricum is dwaande mei de ûntwikkeling fan de oerbleaune greiden tusken de A27 en it Vierde Kwadrant te bebouwen. Under de namme 'Blaricummermeent' wurdt it lêste stik grien rjochting de Goaimar beboud.
Stichtske Brêge

De **Stichtske Brêge** (Nederlânsk: *Stichtse Brug*) is in ferkearsbrêge tusken de Nederlânske provinsjes Noard-Hollân en Flevolân. De brêge waard op 29 novimber 1983 iepensteld. Sjoch ek Wegenwiki.

De brêge rint fan Huizen en Eemnes nei Flevolân te easten fan Almere. Oer de brêge rint de rykswei 27 (A27), dy't him westwerts nei Almere bûcht.

## Sjoch ek
* Goaimar
* Iemmar
Huizerhoef

De **Huizerhoef** is in keunstmjittich eilân yn de Goaimar, by de Stichtse Brêge. 

It eilantsje, yn de foarm fan in hoefizer, is ûnbewenne. Op it eilân sit in grutte koloanje kobben, dy't yn 2004 sa'n 2200 nêsten telde.
Flevorama

**Flevorama** is in bûtenpleats oan de Flevoleane yn Naarden. De skiednis hjirfan is ferbûn mei de skiednis fan de hofsteden 'Oud Bussum' en 'Berghuizen'. It hûs is partikulier besit, is fan de dyk ôf te sjen mar net tagonklik.

Yn 1781 kocht Jacobus Hendrik Thierens it 'Oude Bos' fan de hofstede 'Oud Bussem' en luts it terrein by 'Berghuizen'. Yn 1816 waard de yn 1814 by de belegering fan de festing Naarden ruïnearre hofstee 'Berghuizen' mei it 'Oude Bos' kocht troch Joannes Petrus van Rossum. Van Rossum liet op de eastlike râne fan it 'Oude Bos' in tabaksskuorre delsette, dy't ± 1843 ferfongen waard troch in houten paviljoentsje mei útsjoch op de Sudersee (Flevomar). De belvedêre krige dêrom de namme 'Flevorama'. Nei it ferstjerren fan Van Rossum yn 1856 kamen de terreinen fan de 'Oude Bos' wer los fan 'Berghuis / Berghuizen'. Op it 'Oude Bos' ûntstie it selsstannige bûtenhûs 'Flevorama'.

Eigenaresse waard yn 1856 Hermine Marie Elisabeth van Rossum, dy't troud wie mei J.J.M. Dudok van Heel. De houten belvedêre waard yn 1858 ferfongen troch in lânhûs, boud troch arsjitekt Van Gendt. Letter kaam der noch in koetshús by. Om 1898 hinne waard op it terrein fan it bûten oan de Flevoleane noch in hûs boud, 'De Viersprong', op de hoeke fan de Flevoleane en de Naarderstrjitte. It hûs 'Flevorama' waard fergrutte yn 1901 en/of 1904. Yn 1926 splitste men de it bûten; de westlike helte waard yn 1928 beboud mei lânhûs 'Zuiderhof' oan de Bolleleane 22.
Oud Valkeveen

**Oud Valkeveen** is in lyts attraksjepark yn de gemeente Goaiske Marren yn Noard-Hollân. It park sit yn de buorskip Valkeveen yn de beurt fan Naarden, dat op de fierste noardpunt fan de Utertse Heuvelrêch leit.

## Histoarje
It lângoed dêr't Oud Valkeveen op leit, stie eartiids bekend as 'Oud Naarden' en wie eigendom fan in rike Amsterdammer. Nei 1880 ûntstie der in stoomtramferbining tusken Amsterdam en It Goai. In protte minsken makken mei de tram in útstapke nei it lângoed omdat dêr in moai strân oan de Sudersee wie. De eigeners fan de pleats op it lângoed binne doe om de besikers harren wiet en drûch te jaan begûn mei in pankoekepleats. 

Yn 1930 waard njonken it pankoekehûs in boarterstún oanlein. Tsjintwurdich bestiet it park, neist in boarterstún, út inkele merke-eftige attraksjes, in fiver mei wetterfytsen en in restaurant. Der kin ek bivakearre wurde op in gersfjild en it strantsje oan de ûndjippe Goaimar. 

Yn 1980 fêstige de bekende sirkusdirekteur Toni Boltini him yn Naarden as eigener/eksploitant fan it park. Sûnt 2002 is it park eigendom fan de Nedstede Group.
Jenna Elfman

**Jennifer Mary Butala** (Los Angeles (Kalifornje), 30 septimber 1971) is in Amerikaansk aktrise, mar har famylje is fan Kroatysk komôf. Elfman spile ûnder oaren *Dharma* yn de koartswillige telefyzjerige *Dharma & Greg*.

## Biografy
Elfman studearre yn 1989 ôf oan de *Los Angeles High School for Arts*. Har karriêre sette út ein mei reklamefilmkes. Sy studearre teffens by Milton Katselas, yn de Beverly Hills Playhouse. Sy fersynde yn in stikmannich rigen foardat hja har rol as Dharma krige. Mei dy rol wûn sy in Golden Globe.

Har earste haadrol yn in film wie yn *Krippendorf's Tribe*. Fierders die hja ûnder oaren mei yn *Edtv* en *Keeping the Faith*.

Der waard ea ornearre dat hja in Razzie-nominaasje (Minste Frouljus Byrol) foar har rol yn *Looney Tunes: Back in Action* takind wurde soe, mar dat is net trochgien.

Elfman wie ek te sjen yn fideoklips en hja wie dûnseresse foar de band ZZ Top by harren wrâldtoernee fan 1994.

Op 18 febrewaris 1995 is hja troud mei de akteur Bodhi Elfman. Op 23 july 2007 krigen sy in soantsje dy't harket nei de namme Story Elias.

## Filmografy

## Keppelingen om utens
* Jenna Elfman har offisjele webside
*  Jenna Elfman yn de IMDb
Libreville

**Libreville** (Frânsk foar: *Frije stêd*) is de haadstêd en grutste stêd fan Gabon. De stêd hat in befolking fan 578.156 ynwenners (2005), en húsfeste dêrmei de helte fan alle bewenners fan it lân. 

Libreville is in havenstêd en leit oan de Golf fan Guinee op it plak dêr't de Komorivier deryn útmûnet. It is ek de hannelsintrum foar it omlizzende boskbougebiet.

It ynternasjonaal fleanfjild Libreville Internasionale Lughawe leit 11km ten noarden fan de stêd. 

## Skiednis
Op it plak fan it tsjintwurdich Libreville wie eartiids in lyts doarpke bewenne troch it Mpongwé folk. Yn 1839 kaam is Gabon yn Frânske hannen. Yn 1842 waard dêr Libreville stifte. Troch frijlitten slaven waard in delsetting boud en rekke de namme **Libreville** (Frijstêd) yn brûk. Yn 1960 hie it in befolking fan om-ende-by 30.000, mar sûnttiid is de stêd hiel bot útwreide. 

## Berne yn Libreville
* Daniel Cousin (2 febrewaris 1977), fuotballer
* Henry Antchouet (2 augustus 1979), fuotballer
MKF De Wide Stege

**MKF De Wide Stege** is in muorrekeatsferiening yn Jirnsum. De feriening is oprjochte op 10 july 2008. De klupkleuren binne oranje-blau. Op 1 jannewaris 2010 hie de klup 31 leden.

## Untstean en akkommodaasje
De feriening is ûntstien út in ploechje leafhawwers dat foar de oprjochting al in jiermennich regelmjittich aktyf wie yn de pleatslike gymseal. De namme fan de klup ferwiist nei de Wiide Steech, in strjitte yn it sintrum fan Jirnsum én nei de âlde Ierske keatsbanen dy't dêr Wide Alleys neamd wurde. Yn jannewaris 2007 is yn de gymseal in offisjeel fjild markearre en boppedat in 4-tal mini-banen dy't troch de skoallejeugd brûkt wurde. 
Yn 2010 hat de klup de beskikking krigen oer in eigen bûtenbaan op Sportpark De Bining. Op 16 april 2011 is de baan offisjeel iepene troch Atje Keulen- Deelstra.

## Wedstriden en kompetysje
Yn 2009 binne de earste klupkampioenskippen yn it inkelspul foar senioaren hâlden. Fierder wurdt der foar de jongerein sûnt 2007 yn de wintermoannen wykliks kompetysje hâlden.

## Wikselprizen
De klup hat in 4-tal wikselprizen:
*Klupkampioen inkelspul hearen: De Jiske fan de Wide Stege
*Iepen Frysk Kampioenskip Muorrekeatsen: De Gouden Japke
*Winner fan de jeugdkompetysje: De Gouden Wikselklinker
*Winner fan it hjersttoernoai: De Italiaanske Wikselbal

## Keppeling om utens
*Webside fan de klup